# metadata.dc.description.abstract[].value
Al lector poc familiaritzat amb el pensament de Hannah Arendt, el títol d'aquest article pot semblar-li ridícul o, fins i tot, una mica insultant. "És clar que Arendt és filòsofa!", pot pensar. "Qui s'atreviria a suggerir el contrari?". A aquest lector el pot sorprendre que la primera persona en qüestionar el qualificatiu de "filòsofa" aplicat a Arendt fou Arendt mateixa. A l'inici d'una famosa entrevista que pot consultar-se a Youtube, en ser tractada de filòsofa, Arendt triga ben poc a protestar. La seva disciplina, diu, no es la filosofia, sinó la teoria política, i ella no es considera en absolut filòsofa, ni se sent tal. De la filosofia, diu, va allunyar-se fa temps, precisament amb l'objectiu d'intentar veure la realitat política amb uns ulls que no fossin els del filòsof.

# metadata.dc.rights[].value
cc-by-nc-nd (c) Fernández Gel, Enric, 2019

# metadata.dc.source[].value
Articles publicats en revistes (Filosofia)